text: En smuk landsby kræver et hvidt autoværn
  18 april 2015 kl. 10.18
  For fjerde år i træk bruger frivillige i Sjølund og Hejlsminde dagen på at gøre landsbyerne smukke.
  
  Det gælder om at værne om de små landsbyer og derfor sørger borgerne, i de to landsbyer syd for Kolding hvert år for, at holde en fælles arbejdsdag, hvor der bliver malet og gjort rent.
  I år er der især fokus på at få frisket autoværnene op blandt andet ved Skamlingsbanken. Kolding Kommune har sagt ja til at levere malingen, men arbejdet det står de frivillige selv for.
  Godt 30 af de to landsbyers borgere plejer at møde op for at give en hånd med og når de så engang er færdig med at male autoværn, så afsluttes der med en byfest.
  Se og hør interviewklip med koordinator Kaare Vind Thomsen
  Varighed 0:32
  